text: Ribe vil ære berømt bysbarn
  07 januar 2012 kl. 16.02
  New Yorks bymuseum gør det, og nu gør de det også i Ribe - de ære den dansk-amerikanske fotograf Jacob A. Riis med et nyt museum.
  Den fattige tømrersvend og senere verdenskendte fotograf Jacob A. Riis voksede op i Ribe, og det er hans barndomshjem i byen, der nu skal indrettes til museum.
  Jacob A. Riis tog til USA i 1870, hvor han som fotograf og journalist brugte nat og dag på at dokumentere de umenneskelig forhold, som de fattigste i New York levede under. 
  Hans bøger, fotografier og artikler var medvirkende til, at der overhovedet kom noget, der lignede sociallovgivning i USA. Derfor er han fortjent en af de 50 amerikanere, der er mest kendt i USA den dag i dag, og museumsdirektør Flemming Just fra Vestjyske Museer regner med, at det kommende museum vil trække amerikanere til Ribe.
  